Lenka Belányiová-Hoffmannová

Lenka Belányiová-Hoffmannová, rod. Druckerová (iné zápisy mena pozri nižšie; ; * 6. január 1890, Trenčín† 8. marec 1973, Budapešť ) bola maliarka.

 Meno 
Biografický lexikón Slovenska (Zväzok I, 2002) a starší Slovenský biografický slovník (Zväzok I, 1986) ju uvádzajú pod menom Lenka Belányiová-Hoffmannová, pričom Web umenia uvádza tiež ako ďalšie zápisy jej mena: Lenka Belányiová, Lenka Druckerová, Lenka Hoffmann či Lenke Belányiné Hoffman (), pod ktorým ju uvádza časopis Zväzu maďarských výtvarných a úžitkových umelcov Művészet (1971) aj biografický slovník Magyar életrajzi lexikon (Zväzok 3, 1981).

 Život 
Narodila sa v rodine Gizely Druckerovej, rod. Grosovej a Huga Druckera, pričom jej sestrou bola šachistka Elena Kirchnerová, rod. Druckerová (* 1897† 1983).

Lenka Druckerová sa kresleniu a maľovaniu venovala už od detstva. Základy výtvarného vzdelania získala v súkromnej škole výtvarníka Ferenca Szablya-Frischaufa (* 1876† 1962) a neskôr študovala vo Florencii a v Paríži u maliara Andrého Lhota. Následne strávila dlhší čas v maliarskej kolónii v Baia Mare (). Umelecky ju ovplyvnil jej manžel Viktor Belányi (* 1877† 1955), maliar figuralista, ktorý prešiel od akademizmu k postimpresionizmu,, no popri ktorom sa výtvarne takmer odmlčala. Po jeho smrti žila v Budapešti a v Bratislave.

Oplývala výrazným imaginatívno-naivným cítením, ktorým spracúvala rozprávkovo-idylické námety zo života zvierat, vodných bytostí, ale aj spomienky na slovenský svojráz (napr. na polyptychone z piatich folklórnych scénok). Po návšteve 1. trienále insitného umenia v roku 1966 v Bratislave „zásadne zmenila svoj štýl poplatný modernému akademizmu a preorientovala sa na spojenie inšpirácie detským prejavom s básnivou expresívnosťou secesie, slohu jej mladosti.“ Maďarský historik umenia János Frank to hodnotí slovami:

Výber z jej tvorby z konca 60. rokov bol vystavený na 3. trienále insitného umenia v roku 1972.

 Dielo 
 Biely kôň (, 19671968)
 Ružový jeleň (, 19671968)
 Rozprava zvierat (, 1969; ďalšie doložené názvy: , )
 Vianoce detí (1969)
 Milenci (1970)
 Primitívny človek (1970)
 Rybolov vodných víl (, 1970; ďalšie doložené názvy:, )
 Spomienka na Slovensko (, 1970; ďalšie doložené názvy: , )
 Symfónia v žltom (, 1970)

 Poznámky 

 Referencie 

 Externé odkazy 


Kategória:Osobnosti z Trenčína
Kategória:Slovenskí maliari
Kategória:Maďarskí maliari